b'\n_START_ARTICLE_\nAutun\n_START_SECTION_\nGeografija\n_START_PARAGRAPH_\nKraj le\xc5\xbei v srednjevzhodni Franciji ob reki Arroux dobrih 100 km severozahodno od M\xc3\xa2cona, 85 km jugozahodno od Dijona.\n_START_SECTION_\nZgodovina\n_START_PARAGRAPH_\nAutun je bil ustanovljen v \xc4\x8dasu vladavine rimskega cesarja Avgusta. Anti\xc4\x8dni Augustodunum je bil poznan po \xc5\xa1oli retorike._NEWLINE_Kr\xc5\xa1\xc4\x8danstvo je v te kraje pri\xc5\xa1lo v tretjem stoletju. V tem \xc4\x8dasu je nastala tudi \xc5\xa1kofija, ki je obsegala celotno ozemlje sedanjega departmaja. Njeni \xc5\xa1kofje so u\xc5\xbeivali pravico do no\xc5\xa1enja palija na temelju priveligija iz leta 599, za \xc4\x8dasa pape\xc5\xbea Gregorja Velikega._NEWLINE_22. avgusta 725 so Autun zavzeli Omajadi pod generalom Anbasso ibn Suhaym al-Kalbijem. Kraj naj bi bil tako najvzhodnej\xc5\xa1a to\xc4\x8dka arabskega osvajanja zahodne Evrope. Samo sedem let kasneje so bili Omajadi po porazu v Toursu prisiljeni k umiku nazaj v al-Andalus._NEWLINE_V srednjem veku so mu vladali Autunski grofje, med drugim Rihard Justiciar (880-921), prvi Burgundski vojvod.'